****

**Republika e Kosovës**

**Republika Kosova - Republic of Kosovo**

**Qeveria - Vlada - Government**

***Ministria e Drejtësisë – Ministarstvo Pravde – Ministry of Justice***

 16 april 2024, Priština

**Javni Poziv za Finansijsku Podršku Projektima NVO-a Licenciranim u**

**Oblasti Socijalnih i Porodičnih Usluga**

1. Ministarstvo pravde, poziva sve Nevladine Organizacije (NVO) registrovane i licencirane u oblasti socijalnih i porodičnih usluga u Republici Kosova, čiji je program rada usmeren na podršku socijalnim kategorijama i osnaživanju porodica / pojedinaca u socijalnim potrebama, da se prijave za finansijsku podršku za projekte koji doprinose sprovođenju ciljeva i aktivnosti u oblasti socijalnih i porodičnih usluga.

2. Licencirane NVO u skladu sa ovim javnim pozivom mogu aplicirati sa svojim projektima za pružanje socijalnih usluga.

3. Licencirane NVO mogu se prijaviti sa projektom koji doprinosi pružanju i unapređenju socijalnih usluga kroz sprovođenje sledećih ciljeva i aktivnosti:

*3.1. Alternativne usluge za decu bez roditeljskog staranja i savetovanje za hraniteljske porodice, za realizaciju programa hraniteljstva;*

*3.2. Alternativne usluge za zaštitu napuštene dece i pružanje podrške hraniteljskim porodicama za pružanje usluga za decu;*

*3.3. Rezidencijalne usluge za zaštitu napuštene dece i pružanje podrške hraniteljskim porodicama stručnim savetima;*

*3.4. Usluge rezidencijalnog i dnevnog boravka za uklanjanje dece sa teškog, opasnog rada i prosjačenja;*

*3.5. Rezidencijalne, dnevne i porodične usluge za decu i odrasle sa invaliditetom;*

*3.6* *Usluge rehabilitacije i lečenja osoba sa posebnim potrebama, dece i odraslih (slepi, gluvi, tetraplegičari, paraplegičari, sa Daunovim sindromom, autizmom itd.)*

*3.7. Usluge zaštite, psihosocijalnog savetovanja za decu i odrasle sa invaliditetom.*

*3.8. Rezidencijalne, dnevne i porodične usluge za stare i osobe bez porodičnog staranja.*

4. Ukupna planirana vrednost poziva je 300.000,00 evra. Za NVO koje apliciraju sa projektima za sprovođenje ciljeva i aktivnosti iz tačaka 3.1 do 3.8, minimalni iznos podrške za jedan (1) projekat je 10.000,00 evra, dok je maksimalni iznos za jedan (1) projekat 35.000,00 evra.

5. U zavisnosti od vrste kategorije klijenta, trajanja, teritorijalnog obima i pružanja usluga, projekat se može finansirati u iznosu od 30% do 60% ukupnih prihvatljivih troškova rashoda, ali ne manje od minimalne vrednosti i ne više od maksimalne vrednosti za pojedinačni projekat utvrđenog u tački br. 4. ovog poziva i kriterijuma utvrđenih u Vodiču za aplikante.

6. Aplikanti i potencijalni partneri, za ostatak troškova mogu da obezbede sufinansiranje od donatora i drugih javnih ili sopstvenih sredstava.

7. Rok za podnošenje predloga je 15 radnih dana i završava se 04.05.2024. godine.

8. NVO-je mogu aplicirati ili biti partner najviše u jednom (1) projektu u okviru ovog poziva.

9. NVO koje su dobile finansijsku podršku od Vlade Republike Kosova/Ministarstva pravde za 2024. godinu, ne mogu biti korisnici ovog javnog poziva.

10. Period sprovođenja projekta je 12 meseci. NVO može biti uključena u najviše jedan (1) projekat i biti uključena u sprovođenju samo jedne (1) prioritetne oblasti.

11. Pravo da se prijave sa svojim projektima imaju NVO koje su licencirane, kao i NVO koje su u procesu ponovnog licenciranja, ali koje su završile sve procedure u skladu sa Administrativnom uputstvom br. 02/2020 od MFPT/DPSF.

12. NVO koje apliciraju moraju dokazati da je njihov program rada fokusiran na neku od vrsta oblasti i aktivnosti obuhvaćenih ovim javnim pozivom.

13. NVO takođe moraju da imaju izvršene finansijske transakcije na transparentan način u skladu sa zakonodavstvom za NVO u Republici Kosova i u skladu sa pravilima računovođstva, kao i da su ispunile ugovorne obaveze prema pružaocu finansijske podrške.

14. Pre potpisivanja ugovora, NVO-je treba dostaviti dokaze da, odgovorno lice u NVO- rukovodilac projekta nije pod istragom za krivična dela, kao i dokaze da je NVO-ja rešilo svako otvoreno pitanje u vezi sa uplatom doprinosa i neplaćenih poreza.

15. Predlozi će se dostaviti na propisanim obrascima, koji uz Vodiću za aplikante su dostupna na web stranici Ministarstvo Pravde.

16. Kompletirani dokumenti moraju se poslati poštom ili lično, na adresu; Ministarstvo Pravde, Zgrada Vlade, ulica Luan Haradinaj, bb. bivša Zgrada Rilindje 10000 Priština, Arhivi MP.

17. Proces prijema, otvaranja i pregleda prijava, procenjivanje zahteva, ugovaranja, dodeljivanja sredstava, vremena i načina podnošenja žalbi, obrade dokumenata i indikativnog kalendara sprovođenja poziva detaljno su navedeni u Vodiću za aplikante javnog poziva.

18. Za finansijsku podršku biće razmatrani samo projekti koji su primljeni u predviđenom roku ovim javnim pozivom i koji ispunjavaju utvrđene uslove javnog poziva.

19. Sva pitanja u vezi sa javnim pozivom mogu se razjasniti samo elektronskim putem, g. Ilir Mazreku u Ministarstvu pravde, kontaktiranjem putem elektronske pošte na adresu ilir.mazreku@rks-gov.net